Kilogrammi ümbermääratlemine Plancki konstandi alusel - Forte\nKilogrammile kuulub kahtlase väärtusega au olla ainus ühik SI-süsteemis, mille määratlus rajaneb ikka veel ainelisel objektil, täpsemalt Prantsusmaal seifis säilitataval metallsilindril. Tarmukas töö kilogrammi definitsiooni matemaatilistele alustele viimise suunal aga käib juba mõnda aega ning Ühendriikide riikliku etalonide ja tehnoloogia instituudi NIST töörühma hiljuti esitletud uued murrangulise tähtsusega täppisarvutused peaksid aitama seda hoogustada.\nAlates 1879. aastast on kilogrammi määratletud kilogrammi rahvusvahelise etaloni — plaatinast ja iriidiumist valmistatud silindri — täpse massi kaudu. Elementaarse ühiku defineerimine ainelise objekti kaudu on aga problemaatiline, kuna etalonile ladestub saasteaineid, mis muudavad seda ajapikku veidi raskemaks; seetõttu on vajalik etaloni regulaarne puhastamine. Olukorda ei tee sugugi lihtsamaks asjaolu, et kilogrammi etalonist valmistatud 40 koopiat mitmel pool maailmas kattuvad „mustusega“ eri tempos, mis tähendab, et nende masside erinevused muutuvad üha suuremaks, ehkki aeglaselt.\nIlmselgelt ei ole selline olukord soovitav, kui mängus on universaalse väärtusega elementaarühiku suurus. Kõrvalekalded ei mõjuta mitte ainult kilogrammi — muid ühikuid nagu tonn, nael või milligramm, ning mitte-massiühikuid nagu elektrivoolu tugevuse ühik amper või valgustugevuse ühik kandela määratletakse ju samuti kilogrammi kaudu.\nKahe aasta pärast praegust kilogrammi enam pole, põhimõõtühikud läbivad uuenduskuuri (40) 03.11.2016\nMuutlik kilogrammi etalon külvab segadust (15) 09.01.2013\nParem lahendus oleks välja töötada uus definitsioon, mis rajaneb matemaatilistel alustel ja mida saab kalkuleerida kõikjal, kus vaja. Plancki konstant paistab tingimustele vastavat. Valem võimaldab uurijail leida massi elektromagnetilise energia kaudu, mis tähendab, et võimalikult täpse väärtuse tuvastamisel saab kilogrammi ümber määratleda meetri ja sekundi ametlike definitsioonide kaudu.\nNIST-i välja pakutud uus Plancki konstandi väärtus on 6.626069934×10−34 kg∙m2/s, määramatuskoefitsiendiga 1/13 000 000 000. Need arvud võivad esmapilgul tunduda hoomamatud, kuid kõige olulisem on neist viimane: viga suurusega üks kolmeteistkümnemiljardik teeb Plancki konstandi põhise etaloni äärmiselt täpseks.\nPlancki konstandi mõõtmiseks kasutasid uurijad nn Kibble’i kaalu (ingl Kibble balance; varasem nimetus: Watti kaal (Watt balance) — seadeldist, milles ühe kilogrammi raskune viht tasakaalustatakse elektromagnetiliste jõududega. Massi tasakaalustamiseks vajaliku elektromagnetilise energia põhjal saabki Plancki konstandi välja arvutada.\nTöörühma osutusel saavutati varasemast suurem täpsus tänu 16 kuu vältel kogutud mõõtmisandmetele ning elektromagnetilise välja tekitamise ja mõõtmise viiside täiustamisele.\nKaalu kaotanud kilole otsitakse usaldusväärsemat mittefüüsilist asendajat\nStandardsuurused kilogramm ja amper läbivad uuenduskuuri


Tanel Kiik valitsuse koostööst terviseameti peadirektoriga: usalduslikku klappi pole tekkinud - Eesti - Postimees: Värsked uudised Eestist ja välismaalt\nTanel Kiik valitsuse koostööst terviseameti peadirektoriga: usalduslikku klappi pole tekkinud\n17. juuni 2020, 19:43\nSotsiaalminister Tanel Kiik (Keskerakond) tõdes «Reporterile» antud kommentaaris, et terviseamet on küll palju tööd kriisis teinud, kuid omavahelist klappi valitsusel ja terviseametil pole.\nPeaminister annab mõista, et usalduslikku suhet ei ole enam terviseameti ja valitsuse vahel. Kas see tähendab, et terviseameti juht peab ametist lahkuma?\nMe oleme terviseameti juhiga kohtunud viimasel kuul neli korda ja tegelikult oleme sel teemal arutanud, mis puudutab koostööd, tulevikku ja viimaseid kuid. Ma olen jätkuvalt seda meelt, et terviseamet on teinud palju olulist tööd kriisiajal, aga samal ajal tõsi on ka see, et usalduslikku klappi ja head hingamist pole valitsuse ja terviseameti vahel tekkinud. Nüüd on see mõttekoht, kuidas taastada hea koostöö võimaliku uue puhangu ajaks sügisel.\nKas see on võimalik senise juhiga?\nMa pean isiklikult tunnistama, et oleme ilmselt olukorras, kus muutused saavad olema mingi hetk vältimatud. Eks me anname neist teada, kui need otsused on tehtud.\nKas valitsusel on etteheiteid terviseameti juhile või kogu meeskonnale?\nEks neid mõttevahetusi ja isikustatud seisukohtade väljendamisi on olnud mitmeid ja on olnud erineval tasandil. See ei ole kasuks tulnud ei tervisevaldkonnale, terviseameti ja valitsuse koostöö parandamisele, pigem on ta sellist umbusku ja vastastikust skeptitsismi suurendatud. Sellest on mul kahju, sest loomulikult ministrina minu eesmärk oli see koostöö parimal viisil toimima saada. Ma pean tunnistama, et ajapikku vahepealsetest ajutistest edusammudest hoolimata pikas plaanis pole see võimalik.\nIkkagi, kas etteheited on terviseameti peadirektorile või laiemalt meeskonnale?\nEks terviseamet on väga mitmesaja töötajaga asutus, ma hindan väga tööd, mis on tehtud kriisiajal nendes regioonides lähikontaktsete tuvastamisel, aga pigem kipub olema nii, et väiksed eriarvamused, murekohad, mida kriisi jooksul ongi kümmekond erinevat intsidenti, on kogunenud ja jätavad oma jälje. See on koht, kus valitsus vaatab eeskätt juhtide suunas.


veebruar | 2011 | Krista Kõiv | Leht 2\npisike Lasse :)\nKui kuskilt keegi ütleb, et vot mul nüüd just sündis pisike ja tahaks teda pildile saada. Teate, ma olen kohe kohal. Nii kaua kui ema võib pikalt kaaluma jääda, et äkki ikka peaks veel ootama ja kosuma, kasvab pisike nii mis mühiseb ja juba ongi möödas see aeg, kus ta oli tutikas ja ainult magas…\nNiimoodi ma siis läksingi pisikesele Larsile küll kohe kui mul nohu ära läks :))) Mis siis, et ainult loetud tunnid peale seda eelmise postituse pidu. Aga ma juba ütlesin jah, et tohi ilma minu silma alt läbi käimata suuremaks kasvada :)\nKuna Lars nii kenasti magas, siis vaatasime kõige pealt, kas suurem õde tahaks ka pildile tulla. Ei saa jätta mainimata, et suur õde oli ainult 2 kuud vanem kui meie beebi Kärt :)\nAga pere esimesele lapsele kohaselt, oli ta tunduvalt tublim kui meie Kärdu. Ronja oskas täpselt kella pealt näidata kus on 2 ja kus on kolm. Ja mida kõike ta raamatust ära ei tundnud – puud, metsad, linnud ja ma usun, et ka traktori, kui seda oleks küsitud :)\nLars aga oli vot nii tubli, et tema magas kogu sessiooni maha. Une pealt võtsime ta riidest lahti ja oleks vist saanud ka riidesse tagasi panna kui oleks vaja olnud. Igaljuhul oli ta täpselt nii ideaalne kui ühelt tutikalt beebilt oodata on – magab, magab ja magab veel. Säti kuidas tahad ja kuhu tahad… :)\nMinu lemmikpildid on alati need, kus on võrdlus olemas. Kui ma oma kodus vaatan Kärdut kui beebit, sest on ju meie beebi, siis näed Ronja paistis seal peres oma väikese venna kõrval ikka suur tüdruk…isast näed rääkimata.\nLars sul ikka veab, et sa just sinna pere sündisid! Naudi elu!\n2 aastat tagasi otsis üks tuttav oma firma jõulupeole fotograafi. Ma nüüd täpselt enam ei mäleta, aga kuidagi jutu käigus sai kokku lepitud, et kuskile tuleb väike nurgake, kus siis paarid saavad üksi, kahekesi või ükskõik mitmekesi pildistamas käia. Õhtu lõppes sellega, et ma istusin maas ja ütlesin, et ma võin pildistada küll, aga püsti ma enam ei tõuse. Ma mäletan, et lugesin paarid kokku ja sain 72 paari.\nEelmine aasta oli mul küll kuupäev pikalt kalendris kirjas, aga kuna meie Kärduke oli ikka alles liiga väike, siis jäi minupoolt see üritus seekord vahele. Sellel aastal olin kenasti jälle kutsutud.\nMinu käesti küsiti ikka mitu korda, et kas ma ikka pean vastu ja tead kui palju inimesi sinna ikka tuleb. Nii kui inimesed hakkasid tulema, võtsid esimesed mul juba varrukast kinni, et lähme teeme pildid ära, siis on tehtud. Ning kui ametlik osa oli lõppenud, moodustus minutiga mul selja taha pea 20 paarist järjekord. Ja see järjekord püsis täpselt nii kaua kui ma hakkasin viimase kaardi kaadreid lugema…\nKõigepealt meeleolu loomiseks ….\nja siis mu tööpäev…kuum, niiii kuum… pea ketras poose ja asendeid, julgete ja tagasihoidlikele…kõigile…kokku 86 paarile…\nMulle kohe meeldib niimoodi tööd teha. Ma lihtsalt ei ole pikalt unistaja tüüp. Ma väga loodan, et kõik pildil olijad nautisid üritust samamoodi nagu mina …. Ma juba ükspäev veeretasin peas mõtet, et kui mõnus oleks sellist asja teha hoopis suvel ja mereääres. Millist romantikat seal päikeseloojangul saaks võluda…\nRubriigid: stuudios\t| 3 kommentaari\npildistada 6 aastast\nOhh ma ei tea kuidas see pildistamine nüüd läks, laps ei olnud üldse koostööaldis. Tegi koguaeg seda, mida ei pidanud – niimoodi on nii mõnigi kord emad peale sessiooni ohanud. Mis? Kus? Vastupidi! Kõik see, mis ta tegi ongi just minu jaoks see ideaalne laps :). Ta naudib stuudios olemist, läheb ideedega kaasa ja paneb omalt poolt veel teise poole juurde. Ole ainult see, kes selle üles võtab. Ok, ta ei istu ontlikult ja viisakalt just siis kui kõik teised seda tahavad, aga ta leiab oma hetke kui ta seda teeb…ja see on palju parem :)\nSteni emaga oli sellel päeval juba teine kohtumine ja ma olin vägagi positiivselt meelestatud, sest tegu on ääretult lõbusa inimesega ja noh…pere puhul oli seda kohe kolmekordselt või 3,5 kordselt ;)\nKõrvalpõikeks tahaks rääkida sellest, et meie stuudios on nüüd 3 fotograafi. Kuigi me kõik tahaks, et me oleks stuudio nägu, on igal ühel meist ikka oma kindel käekiri ja see, mis ühte teisest eristab. Mina olen see, kelle lemmikpildid on tabatud hetked ja lahe emotsioon kaalub alati üle sätitu. Anno, kui meesfotograafi üheks tugevaks küljeks on kohe kindlasti lahedad tehniliselt keerulised valgussüsteemid. Isegi kui ma ükskord väga tahtsin proovida, ei õnnestunud mul kuidagi ühtegi helendavat muna stuudiosse lendama panna. Tõstan käed üles, see ei ole minu tugev külg. Lõbusalt naeru lõkerdades ja nunnutades tunnikest veeta – see olen mina :)\nTagasi Steni juurde :) 6 aastane on just nii lahe, et kõige ootamatumal hetkel suudab ta olla nii armas ja heldima panna nii minu kui ka oma vanemad!\nIdee – Sten!\nPS – see kutt seal kõhus, tema ei ole veel välja tulnud…\nKohe mõnus kui mõni tuba vähemalt on nii valmis, et ei olegi vaja enam teha selliseid töid, mis eeldaksid toa tühjaks tõstmist. Näiteks suur tuba, kabinet ja külaliste tuba sinna alla ei kuulu ja need on meil ikka veel sellised pooltühjad ja naljakad :)\nTeine asi on see, et kui mingi asi on pika kaalumise ja mõtlemise järel paika pandud ja siis mingi aja pärast tundub, et see pole ikka see õige koht. Kui siis asi õigele kohale panna, siis ei saa ise enam aru, et miks me kohe seda sinna ei pannud. Niimoodi oli meil koridori peegliga. Uus koht on nagu loodud peeglile. Diivan oli ikka ka liiga suur ja noh mööblipuudust ju meil pole, nii et said nüüd tumbad koridori…. ruumi kui palju :)\nSelle kapi saime kunagi koos Nõmme majaga omale. Kuna ma tahtsin koridori kindlasti valget kappi, siis see on ainuke, mille Kalle oli nõus ära värvima.\nKüsisin just Kalle käest, et kust need pingid tulid – ohh, kes seda enam teab. Ühesõnaga kuskilt mingist meie vanast majast Massult on need pärit. Ühe võttis Kalle juba puhtaks, teine ootab veel soojemat ilma ;) ja siis mõlemad valgeks :)\nEile täitsime tuludeklareid ja tänu lastele toetab riik meid suurde tuppa kamina ostuga. Nii armas neist. Mõtlesime, et kas kamin või diivan, aga ilmateade lausa karjub – ostke kamin, ostke kamin. Kah mõtlesin, et kuna ma tahaks lumivalget diivanit, siis äkki oleks mõistlik oodata sinnamaani, kuni peres pole joonistan-kõikjale-kunstnikke.\nMinu suure soovi vastu, et suures toas oleks raudvoodi, aga ei saa siin majas keegi midagi teha. Lapse värvisid voodi nuppe ükspäev. Kalle meelehärmiks küll nii, et pole väga ilus vaadata. Selle eest lastel jääb alatiseks meelde, et see ilu on nende loodud ;)\nMagamistuppa saime omale öökapid. Kalle oma pole nii põnev – üks väikse kummut, mis meil on juba igas toas olnud. Minu oma pärit minu isa lapsepõlve kokkukukkunud talust. Kallega eelmine suvi tõime sealt väärtuslikke asju ära :) Korv on teise vanaema kohe kokkukukkuvast kuurist pärit…\nVasakul pool olev küünlajalg on ühe armsa kapist välja tulnud blogilugeja kingitus, kui ta minu juures pildistamas käis :) Nii armas, sest loomulikult sobib see ju täpselt meie koju :). Telefoni päritolu ma ei teagi, aga ma isegi mäletan, kui see töötas ;)


emakeel - Eesti Entsüklopeedia\nemakeel, harilikult keel, mille inimene lapsena vanemailt kodus omandab ja mida ta tavaliselt kõige paremini oskab. Et laps omandab emakeele selles eas, kui tal pole veel sotsiaalset identiteeti, siis on emakeel selle oluline kujundaja. Emakeele kaudu tunnetavad inimesed end ühtse rühmana (näiteks rahvusena), mis erineb teistest rühmadest. Enamasti on inimesel üks emakeel. Et keel ei ole päritav ja geneetiliselt ettemääratud, võib emakeel elu jooksul muutuda. Emakeel eristub teisest keelest, milleks on ümbritsevas keelekeskkonnas kasutatav keel, ning võõrkeel(t)est. Emakeel kui keelelise identiteedi alus ja rahvus kui etnilise identiteedi alus võivad erineda (näiteks vene keelt emakeelena kasutav armeenlane). Keelevahetus ei pea endaga kaasa tooma identiteedivahetust, näiteks võib keelt vahetada kogu rahvas (juudid, erinevate maade mustlased ja tatarlased).\nEmakeelega on seotud tähtsad keelelised üksikisiku ja kollektiivsed inimõigused, nagu õigus keelekasutusele, keele arendamisele, edasiandmisele jne. Samal ajal ei tähenda ühise keele kasutamine kuulumist samasse rahvusse, võrdle näiteks saksakeelseid sakslasi, austerlasi ja šveitslasi, ning paljusid inglis- ja hispaaniakeelseid rahvaid. Emakeeleks võib olla ka murre (näiteks Võru), kirjakeele olemasolu ega selle oskus ei ole emakeele puhul oluline.\nEestis kõneldakse 2000. aasta rahvaloenduse andmete järgi 109 erinevat emakeelt. Eestlaste identiteedi põhialuseks on eesti keel kui emakeel. Eestis on eesti keelt emakeelena rääkivate inimeste arv 922 000, sealhulgas 11 000 mitte-eestlast (venelased, soomlased jt).


Accessi Kehatehnika Seksi ja Suhete Automaatpiloodil Olevate Süsteemide Vabastamiseks | Sündmus | vikerkaaresild.org\nAccessi Kehatehnika Seksi ja Suhete Automaatpiloodil Olevate Süsteemide Vabastamiseks\n2016 Aprill 03 P 14:00\n2016 Aprill 03 P 18:00\nAlgus 2016 Aprill 03 P 14:00\nLõpp 2016 Aprill 03 P 18:00\nAlgusest aega 2274 päeva 0:59\nKEHATEHNIKA SEKSI JA SUHETE AUTOMAATPILOODIL OLEVATE SÜSTEEMIDE VABASTAMISEKS\nPühapäev 3. aprill kell 14.00-18.00 W.Struve 4, Tartu\nKui palju oled sa proovinud midagi muuta oma suhetes, aga midagi justkui ei toimi? Kui palju oled sa suhetes läinud automaatpiloodile ja kaotanud võime luua teadlikult sinna muutusi? Kui palju reageerimisi hävitab sinu suhteid? Kui palju sa automaatselt tõrjud inimesi, lähedust, suhteid? Kui palju sa kasutad vastupanu, et mitte lubada oma suhetel kergusega toimida? Kui palju kasutad sa vastupanu, et hävitada oma suhteid ja võimet nautida seksi? Kui palju kasutad sa piiranguid, et keelduda vastuvõtmisest? Kas Sa soovid seda muuta? Mis siis kui suhted võiksid olla palju enam sellest, mida sa oled arvanud, et võimalik on?\nSee kehatehnika lukustab lahti kõik süsteemid, kus sa oled suhetes automaatpiloodil ja loonud võimetust seda muuta. Kui palju muutusi on selle kursusega sinu jaoks võimalik? Kui palju enam imepärasemat on sinu jaoks suhetes ja seksis võimalik? Mida veel oled sa valmis selles kehaklassis vastu võtma?\nOsaluspanus 60 EUR. Osaledes mõlemal kehatehnikal samal päeval, on osaluspanus 110 EUR.\nLäbi erinevate koolituste olen nüüd Bars vahendaja, läbinud Tallinnas Accessi Foundation ja Level 1 kursuse My Södergreni vahendusel Rootsis, Level 2 ja Level 3 kursuse Dain Heer'i vahendusel Roomas


Cabins Near Wheeling , West Virginia - Tips for you - Tipsed.Com\nsalongi pilt Cherie alates Fotolia.com\nWheeling riverfront asukohast mööda maalilise Ohio jõe West Virginia annab kohalike ja turistide põhjust külastada seda linna.Wheeling Park hõlmab 406-aaker ala tenniseväljakud, golfiväljak rajatised, välibassein, vesijalgrattad, jää liuväli ja pikniku pidamise koht.See linn ja seda ümbritsev ala on vahemikus salongi võimalusi, mis sobivad isikud või suuremale seltskonnale.\nPark View Chalets pakub kahte suvilad, mida saab laenutada koos mahutada suurde rühma.Iga chalet on kolm või neli magamistuba kaks vannituba, suur tuba, kamin, kaabel TV, köök, pesumasin ja kuivati, väligrill ja veranda või tekil.Voodipesu ja köök tarvikud on kaasas iga suvila.Kinnistul asub 3 aakrit maad koos ala lõket, kiik komplekti, pikniku lauad ja hobuseraua kaevandis.\nOglebay Park and Resort on 1700 aakri kuurort omaspa, g\nolfiväljak, loomaaed, muuseumid, eriala kauplustes, hobusetalli ja aiad.Suurematele gruppidele, kuurort pakub 54 maja üürid.Iga maja on 4-6 magamistuba täis köök, elutuba, värvi TV ja kaminaga.Suvila saavad külalised pere-stiilis õhtusöök sööki kätte oma maja iga päev.Mitmed restoranides pakkuda valikuid, alates vabaaja fine dining.\nGrand Vue Park on 650-aaker park asub umbes 10miili kaugusel Wheeling.See park ala unustab Ohio Valley ja linna Moundsville.See pakub mänguväljak, minigolf, 18-auguga golfiväljak, metsamaa suusarajad ja amfiteatriga.Grand Vue Park pakub mitu erinevat salongi võimalusi ulatudes kahe kuni nelja magamistoa ja väljas pikniku laud ja grill.Kõik kajutid tulevad sisustatud voodipesu ja kogu köök tarvikud.\nWheeling West Virginia konventsiooni ja külastajate büroo


Aiandusliit kutsub taas Visioonikonverentsile - Põllumajandusuudised\nAutorid: Põllumajandus.ee , põllumajandus.ee • 7. september 2017\nAiandusliit kutsub taas Visioonikonverentsile\nTänavu jagavad omi kogemusi Soome kolleegid. Konverents „Kuidas saada maailma tipptegijaks? SOOME kogemus“ toimub 2. novembril Eesti Infotehnoloogia Kolledzis, aadressil Raja 4C Tallinnas.\nKonverentsipäeva modereerib Eesti Aiandusliidu tegevjuht Raimond Strastin.\nKonverentsi esialgne kava on järgmine:\n10.00 – 10.15 Konverentsi avamineRaivo Külasepp, Eesti Aiandusliit, Grüne Fee Eesti AS juhatuse esimeesKirsti Narinen, Soome suursaadik10.15 – 10.30 Ülevaade aiandusliidu tegevusestRaivo Külasepp, Eesti Aiandusliit, Grüne Fee Eesti AS juhatuse esimees10.30 – 11.00 Aianduse hetkeolukorrast Eestis numbritesIllar Lemetti, Maaeluministeeriumi kantsler11.00 – 11.30 Aianduse hetkeolukorrast Soomes, väljakutsed lähitulevikusTimo Taulavuori, Soome aianduse keskorganisatsioon tegevjuht/ CEO, Puutarhaliito Finland11.30 – 12.00 Pealkiri täpsustamiselJanno Veskimäe, HeyDay Organic OÜ tegevjuht ja kaasomanikModeraatori kokkuvõte blokist\n12.15 – 13.30 Lõunapaus\n13.30 - 15.00 Sessioon 2\nPraktikult praktikule - töötoad 2x45min. Töökeel inglise keel, tõlge moderaatoritelt.\nTÖÖTUBA 1 - Puukoolimajandus Soomes, hetkeseis ja tulevikuvaadeTomi Tahvonen, Puutarha Tahvoset Oy puukooli omanik ja tegevjuht. Moderaator Raimond Strastin, Eesti AiandusliitTÖÖTUBA 2 - Köögiviljakasvatus avamaal ja katmikalal, hetkeseis ja tulevikuvaadeFredrik Björklund, köögiviljakasvatuse konsulent, Finnish Economic Association. Moderaator Ene Kiudsoo, Baltic Agro ASTÖÖTUBA 3 - Õuna- ja marjakasvatus Soomes, hetkeseis ja tulevikuvaadePaula Achren, Paulan Puutarhat Oy farmi omanik ja tegevjuht. Moderaator Ulvi Moor, EMÜ\n15.30 - 17.30 Sessioon 3\n15.30 – 15.45 Töötubade moderaatorite kokkuvõtted15:45 – 16.30 Soome aiandustootmise võimalused ja väljakutsed, teaduslik tulevikuvaade - Professor Saila Karhu, Natural Resources Institute Finland (Luke)16.30 – 17.15 Eduka läbirääkimise alused Georg Merilo, läbirääkimiste ekspert ja koolitaja17.15 – 17.30 Moderaatori kokkuvõte päevast\nVaata esinejate kohta täpsemalt SIIT.\nKuni 30. septembrini saab registreeruda soodushinnaga. Link registreerumiseks on SIIN.


Kohapeal olevad varuosad - Velt Motocenter\nKohapeal olevad varuosad\nMotohooldusKohapeal olevad varuosad\nKäesolevas varuosakataloogide rubriigis võid leida vajamineva varuosa või lisavarustuse oma mootorrattale või ATV-le. Varuosad on järjestatud varuosakoodide kaupa, kuid võid proovida ka mudelipõhiselt otsida. Failides leitavad varuosad on Velt Motocentri laos kohapeal. Kui leiad vajamineva varuosa, küsi julgelt ja teeme hea pakkumise!\nJuhul kui Sa vajaminevat varuosa ei leia, võta meiega kindlasti ühendust varuosa@veltmotocenter.ee või lisainfo saamiseks\nhelista: +372 56 566 665